钦定古今图书集成/理学汇编/学行典/第208卷 > 叶府
## 钦定古今图书集成/理学汇编/学行典/第208卷 > 叶府

按《宁波府志》：“叶府，字孔修，事亲笃孝，造次不敢离左
右。父患肺病，思饮太白泉府昏夜逾山，冒险必致之。
病后沈痾，诸药莫能疗，情甚迫戚。思古有割股事，遂
焚香吁天，为之和药以进。父病顿愈，得以寿终。及其
丧，哀毁逾礼，结庐墓侧，衰绖不除，三年如一日，人以
为难。县令王文贡匾其居曰‘孝义’。”

===陈敬===按《宁波府志》：“陈敬，奉化人。年十三，家贫业樵。一日随
父入山，虎攫其父去，敬即攘臂大呼，疾追及之，乃履
其尾而以杖击之。虎怒，舍其父，啮敬啖之，父尸赖以
全。乡人哀而诔焉。”